Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: Melléklet a 11/1998. (IV. 17.) NM rendelethez
Paragraph Index: 764

a) A diagnosztikai és terápiás eljárásokban együttműködni a vizsgáló orvossal és az ellátó team más tagjaival: — a beteget tájékoztatni a vizsgálatról vagy a beavatkozásról, — alapápolást elvégezni: a beteg ellátási szükségleteit felmérni és azokat kielégíteni, — felmérni az ellátásra kerülő egyes korcsoportok (csecsemő, kisded, gyermek, serdülő, felnőtt, időskorú) eltérő speciális pszichológiai és szomatikus szükségleteit, és tevékenységét ezek szerint tervezni és végezni, — a fiziológiás, adekvát és kóros állapotokat biztonságosan felismerni, segédkezni az utóbbiak megelőzésében és ellátásában, — a szakmai tevékenységhez nélkülözhetetlen orvosi szakkifejezéseket értelmezni és alkalmazni, beleértve a vizsgálati eredmények és a dokumentumok adatait is, — a beteget vizsgálatra felkészíteni (technikai, fizikális, pszichés), — a felvételtechnika szabályai szerint önállóan röntgenfelvételeket készíteni, és megítélni azok minőségét, — filmkidolgozást és archiválást önállóan végezni, — közreműködni az átvilágításnál, — kontrasztanyagos és eszközös vizsgálatoknál a kontrasztanyagot és az eszközöket előkészíteni, és közreműködni a vizsgálatok kivitelezésében, — legyen ismerete a komplex emlődiagnosztikáról, ismeretei alapján legyen képes a beteget előkészíteni a mammográfiás felvételhez, segédkezni, ellátni az orvos által előírt feladatokat, — vizsgálatokkal kapcsolatos adminisztrációs feladatokat végezni, — az osztály jelentési kötelezettségeivel kapcsolatos statisztikai kimutatásokat elkészíteni, — ultrahang laboratóriumban végtagi és nyaki doppler ultrahang vizsgálatot, valamint kismedencei és hasi ultrahang vizsgálatokat önállóan elvégezni orvosi felügyelettel, azokat szakszerűen dokumentálni, — komputertomográfiás és mágneses rezonanciás vizsgálatokat elvégezni, és azokat szakszerűen dokumentálni, — angiográfiás munkahelyen diagnosztikai és terápiás feladatok elvégzésénél közreműködni, — felismerni a munkája során előforduló szövődményeket, szakszerűen tudjon segédkezni megelőzésükben és ellátásukban, — a radiológiai ellátásból származó esetleges egészségkárosító hatásokat felismerni, és azokat elsődlegesen ellátni, illetve a káros hatásokat megszüntetni, — a működési alapelvek ismeretében kezelni a berendezéseket és a sugárvédelmi eszközöket, — a legfontosabb élettani mutatók méréséhez és az életmentéshez szükséges eszközöket előkészíteni, kezelni, — az életveszélyes állapotokat felismerni és az első intézkedéseket megtenni, — az akut állapotokat ellátni, elsősegélyt nyújtani (a szükséges beavatkozás sürgősségét megítélni), — a reszuszcitációt megkezdeni, és az orvos megérkezéséig folyamatosan végezni.

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes